Ngə́ mə ngábə́ təge yə̌m yân ai etúgā fám dzáma ngə́ édzí miníngá kig, éyɔŋ bə́ fɛdan ai ma, 14mə zaa bɔ ai bɔ́ yá, éyɔŋ Zambá á ngākódō á sí, mə zaa yalan dzé, éyɔŋ a ngásɔ̄ ? 15Ényɔ́ á ngākom ma âbǔm nāná nyé á ndzí bɔ kɔ́m a ? Zambá ḿbɔ̄g m̀bɔ́g ā ndzí bía mám á məbǔm bənaná a ? 16Yə mə̄ ngānyím mīḿbūbúá édzí mí dzaigi, yə mə̄ ngábɔ nə́ mís mə́ ńkús mə́ kómbō byə́m ? 17Yə mə̌ kadəgə dí bīdí byáma etám, mǎn nyūī təge bələ́ e ngab dzié étē, 18é ma yǎ mə̄ ngánáŋ ai nyé a tádigi ámɔ̄ngɔ́ dáma mə tɔá nyé anə ésīá, é ma yǎ mə̄ ngábə́ ńləde zěn miǹkús mə ngə́nə ebobog mɔ́n ? 19Yə mə ngábə́ dzǎm yén ḿbūbúa ó tɔ̄á təge ai biwɔ́man é mod anə́ á mə̄yáŋan á tɔá təge ai m̀fingá, 20təge yén anə́ ńnə̄m wóé wákaŋ ma, təge yén anə́ ā wóg ndúgúdu yǎ ḿfingá mim̀vɔ̌d miǹtómba myáma ? 21Ngə́ mə̄ ngábɛ́dē wɔ́ á yób nə́ mabími mǎn nyūī ású mə̄ fidigi nə́ bə̄tsíg míńtól bâyi kaman ai ma, 22etúl dzámā é sóóge fɔ́ɔ́ éladaga, wɔ́ wáma ó kpāā fɔ̄ɔ̄ á sí, ó mǎn fə búgi ékūd bɔ́ŋ !